
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 437 

3 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση υπερωριακής εργασίας για τους υπαλλή¬ 
λους που υπηρετούν στη Γενική Γραμματεία Εθνι¬ 
κής Στατιστικής Υπηρεσίας της Ελλάδος, για την 
αντιμετώπιση εποχικών, εκτάκτων ή επειγουσών 

υπηρεσιακών αναγκών. 1 

Ορισμός μελών Γνωμοδοτικής Επιτροπής Δείκτη Τι¬ 
μών Καταναλωτή (ΔΤΚ). 2 

Έγκριση Κανονισμού Οργανωτικής Διάρθρωσης και 
Λειτουργίας του Οργανισμού Αντασφάλισης και 

Συντονισμού (ΟΑΣΙΣ) - Ν.Π.Ι.Δ. 3 

Παροχή οικονομικής επιβράβευσης σε διακρινόμε- 
νους μεταμοσχευμένους και αιμοκαθαιρόμενους 
αθλητές και προπονητές αυτών. 4 


ΑΠΟΦΑΣΕΙ Σ 

Αριθ. 2599/Α1 1337 (1) 

Έγκριση υπερωριακής εργασίας για τους υπαλλήλους 
που υπηρετούν στη Γενική Γραμματεία Εθνικής Στατι¬ 
στικής Υπηρεσίας της Ελλάδος, για την αντιμετώπιση 
εποχικών, εκτάκτων ή επειγουσών υπηρεσιακών ανα¬ 
γκών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «Περί οργανώσεως της ΕΣΥΕ», και 
του Π.Δ. 226/2000 «Περί Οργανισμού της Γ.ΓΈΣΥΕ». 

β) Του Ν. 1558/85 «Κυβέρνηση και Κυβερνητικά Όργα¬ 
να». 

2. Του άρθρου 16του Ν. 3205/2003 «Μισθολογικές ρυθ¬ 
μίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α., μονίμων στελεχών των Ενόπλων Δυ¬ 
νάμεων και αντιστοίχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συνα¬ 
φείς διατάξεις» (ΦΕΚ 297 Α'). 

3. Την 741/Α1 366/21.1.2002 (ΦΕΚ 87 τ.Β'/30.1.2002) 
απόφαση του Υπουργού Εθνικής Οικονομίας με θέμα 


«Μεταβίβαση δικαιώματος υπογραφής στο Γενικό Γραμ- 
ματέα και στους Ανωτέρους Υπαλλήλους της Γ.ΓΈΣΥΕ να 
υπογράφουν “Με Εντολή Υπουργού”». 

4. Την ανάγκη έγκρισης υπερωριακής απασχόλησης 
των υπαλλήλων της Γ.ΓΈΣΥΕ ώστε να ανταποκριθεί στις 
υποχρεώσεις της προς παροχή των στατιστικών στοιχεί¬ 
ων σε προκαθορισμένες ημερομηνίες, αποφασίζουμε: 

Εγκρίνουμε την υπερωριακή απασχόληση χιλίων είκοσι 
πέντε (1.025) μονίμων υπαλλήλων της Γ.ΓΈΣΥΕ για χρο¬ 
νικό διάστημα τεσσάρων (4) μηνών από 1.1.2004 μέχρι 
30.6.2004 λόγω των ανειλημμένων υποχρεώσεων προς 
παροχή στατιστικών στοιχείων στην ΕΈ. και άλλους διε¬ 
θνείς οργανισμούς σε τακτές ημερομηνίες. Οι καθυστε¬ 
ρήσεις που παρατηρούνται επιτάθηκαν τελευταία λόγω 
της επί ένα (1) δίμηνο απεργίας των υπαλλήλων της Γ.Γ. 
ΕΣΥΕ. 

Οι ώρες υπερωριακής απασχόλησης ορίζονται σε εξή¬ 
ντα (60) για κάθε υπάλληλο για κάθε μήνα. 

Η καταβολή της αποζημίωσης στους δικαιούχους θα γί¬ 
νει μετά από σχετική βεβαίωση του αρμοδίου Διευθυντή. 

Η ωριαία αποζημίωση θα υπολογιστεί σύμφωνα με τις 
διατάξεις του άρθρου 16 του Ν. 3205/2003. 

Η δαπάνη που θα προκύψει από την ανωτέρω καταβολή 
της υπερωριακής εργασίας ανέρχεται στο ποσό των 
1.550.000,00 Ευρώ και βαρύνει τον προϋπολογισμό της 
Γ ενικής Γ ραμματείας ΕΣΥΕ έτους 2004, τον ΚΑΕ 0511, Ει¬ 
δικός Φορέας 23-750. 

Η απόφαση αυτή που ισχύει ένα μήνα πριν τη δημοσίευ¬ 
σή της να δημοσιευθεί στην Εφημερίδατης Κυβερνήσεως. 

Αθήνα, 27 Φεβρουάριου 2004 

Με εντολή Υπουργού 
Ο Γενικός Γραμματέας 
ΝΙΚΟΣ ΚΑΡΑΒΙΤΗΣ 
-♦- 

Αριθ. 2600/Γ7-211 (2) 

Ορισμός μελών Γνωμοδοτικής Επιτροπής Δείκτη Τιμών 
Καταναλωτή (ΔΤΚ). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις: 

α) Του Ν.Δ. 3627/56 «Περί οργανώσεως της ΕΣΥΕ» και 
του Π.Δ. 226/2000 «Οργανισμός ΕΣΥΕ». 

β) Του Π.Δ. 81/21.3.2002 με θέμα «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

γ) Του Ν. 1558/85 «Κυβέρνηση και Κυβερνητικά Όργα¬ 
να». 

δ) Του Ν. 1232/82 «περί επαναφοράς σε ισχύ, τροπο- 
ποιήσεως και συμπληρώσεως του ΝΔ 4352/64 και άλλες 
διατάξεις σε συνδυασμό με τις διατάξεις του άρθρου 14 
του Ν.1351/1983. 

ε) Του άρθρου 19του Ν. 2470/97 με θέμα «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες συναφείς διατάξεις». 

2. Την Α.Π. 61495/ΔΙΟΑΔ 1026/23.9.92 υπουργική από¬ 
φαση με θέμα «Περιορισμός Συλλογικών Οργάνων του 
Υπουργείου Εθνικής Οικονομίας». 

3. Την 2023486/1614/0022/7.4.92 κοινή υπουργική από¬ 
φαση με θέμα «Ανασυγκρότηση Γνωμοδοτικών Επιτρο¬ 
πών που λειτουργούν στη Γενική Γραμματεία Εθνικής 
Στατιστικής Υπηρεσίας της Ελλάδος», όπως συμπληρώ¬ 
θηκε με την 2009136/1149/0022/6.2.1997 όμοια απόφα¬ 
ση, και τροποποιήθηκε με τις 2083485/11986/0022/ 
10.12.1997 και 17881/7304/29.12.00 όμοιες αποφάσεις. 

4. Την 2083924/12043/0022/19.1.1998 κοινή υπουργική 
απόφαση με θέμα «Καθορισμός αποζημιώσεως μελών 
Επιτροπών της Γ.Γ.ΕΣΥΕ, βάσει του Ν. 2470/97, άρθρο 
19». 

5. Την 741/Α1 366/21.1.2002 απόφαση του Υπουργού 
Εθν. Οικονομίας με θέμα «Μεταβίβαση δικαιώματος υπο¬ 
γραφής στο Γενικό Γραμματέα και στους ανωτέρους 
υπαλλήλους της Γ.Γ.ΕΣΥΕ» να υπογράφουν «Με εντολή 
Υπουργού». 

6. Το γεγονός ότι την 14η Φεβρουάριου 2004 έληξε η 
θητεία των μελών της Γνωμοδοτικής Επιροπής του ΔΤΚ 
που ορίστηκαν με την απόφασή μας, 1981/Γ7-152/ 
14.2.2002. 

7. Τις ανάγκες της Υπηρεσίας, αποφασίζουμε: 

Ορίζουμε, ως μέλη της Γνωμοδοτικής Επιτροπής του 

Δείκτη Τιμών Καταναλωτή (ΔΤΚ), τους κατωτέρω : 

1. Τη Στεφάνου Βασιλική, Γενική Διευθύντρια της Γενι¬ 
κής Δ/νσης Στατιστικών Ερευνών της Γ ενικής Γ ραμματεί- 
ας Εθνικής Στατιστικής Υπηρεσίας της Ελλάδος 
(Γ.Γ.ΕΣΥΕ), ως Πρόεδρο της Επιτροπής, αναπληρούμενη 
από το Στατιστικό με βαθμό Α', Στυλιαρά Ευάγγελο, Διευ¬ 
θυντή της Δ/νσης Οικονομικών και Βραχυχρόνιων Δει¬ 
κτών. 

2. Το Στυλιαρά Ευάγγελο, Στατιστικό με βαθμό Α', Διευ¬ 
θυντή της Δ/νσης Οικονομικών και Βραχυχρόνιων Δει- 
κτώντης Γ.Γ.ΕΣΥΕ, ως τακτικό μέλος της Επιτροπής, ανα- 
πληρούμενο από τη Στατιστικό με βαθμό Α', Λειβαδιτάκη 
Αικατερίνη, Προϊσταμένη του Τμήματος Δεικτών Λιανικών 
Πωλήσεων, της ίδιας Δ/νσης. 

3. Τον Τσίμπο Κλέωνα, Αναπληρωτή Καθηγητή, του 
Τμήματος Στατιστικής και Ασφαλιστικής Επιστήμης του 
Πανεπιστημίου Πειραιώς, ως τακτικό μέλος της Επιτρο¬ 
πής. 

4. Τον Αλβανό Αλέξανδρο, υπάλληλο με βαθμό Α’, της 
Δ/νσης Τιμών Παροχής Υπηρεσιών του Υπουργείου Ανά¬ 
πτυξης, ως τακτικό μέλος, αναπληρούμενο από τον Καρό- 
πουλο Βασίλειο, υπάλληλο με βαθμό Α', επίσης της Δ/νσης 
Τιμών Παροχής Υπηρεσιών, του ίδιου Υπουργείου. 

5. Την Αίβάζογλου Θεοδώρα, εκπρόσωπο του Σύνδε- 
σμου Ελληνικών Βιομηχανιών (ΣΕΒ) ως τακτικό μέλος, με 
αναπληρωτή το Μαυρέλη Παρασκευά. 


6. Τον Κακαβά Χρήστο, εκπρόσωπο της Γενικής Συνο¬ 
μοσπονδίας Εργατών Ελλάδος (ΓΣΕΕ), ως τακτικό μέλος, 
με αναπληρωτή τον Κρίκα Γεώργιο της Γ.ΓΣΕΕ. 

7. Τον Πισιμίση Αθανάσιο, Σύμβουλο του Επαγγελματι¬ 
κού Επιμελητηρίου Αθηνών (ΕΕΑ), ως τακτικό μέλος, με 
αναπληρωτή το Στεφανάκη Γεώργιο, επίσης Σύμβουλο 
του ΕΕΑ. 

Ως Αναπληρωτή Εισηγητή άνευ ψήφου στην εν λόγω 
Επιτροπή ορίζεται ο Δεληγιάννης Φώτιος Στατιστικός με 
βαθμό Α' του Τμήματος Λιανικών Τιμών και Τιμαρίθμων 
της Δ/νσης Οικονομικών και Βραχυχρόνιων Δεικτών της 
Γ.Γ.ΕΣΥΕ. 

Ως Γραμματέας της Επιτροπής ορίζεται η Σταυροπού- 
λου Μαρία, υπάλληλος ΠΕ/Διοικητικού - Οικονομικού/ Β’ 
του Τμήματος Λιανικών Τιμών και Τιμαρίθμων, της Δ/νσης 
Οικονομικών και Βραχυχρόνιων Δεικτών της Γ.Γ.ΕΣΥΕ, με 
αναπληρώτρια την υπάλληλο, Τριανταφύλλου Χαρί- 
κλεια,ΠΕ/Στατιστικών/Β’, του ίδιου Τμήματος. 

Η θητεία των μελών της παραπάνω Επιτροπής ορίζεται 
διετής με ημερομηνία έναρξης την 15.2.2004. 

Οι Δημόσιοι Υπάλληλοι και Υπάλληλοι ΝΠΔΔ ή ιδιώτες, 
οι οποίοι μετέχουν στην ανωτέρω Επιτροπή, δικαιούται 
της αμοιβής, που καθορίστηκε με το άρθρο 19 του 
Ν.2470/97, εφόσον σύμφωνα με βεβαίωση της Προέδρου 
αυτής (εξαιρουμένων των ιδιωτών) εργάσθηκαν εκτός 
του καθορισμένου ωραρίου εργασίας των δημοσίων 
υπαλλήλων και δεν αμείφθηκαν υπερωριακά για το χρονι¬ 
κό διάστημα, κατά το οποίο είχαν μετάσχει στην Επιτρο¬ 
πή, λαμβανομένων όμως υπόψη των περιορισμών, περί 
ύψους αμοιβών, που προβλέπονται στις διατάξεις του Ν. 
1256/82 «για την πολυθεσία, πολυαπασχόληση κ.λ.π.». 

Η απόφαση αυτή ισχύει από 15ης Φεβρουάριου 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2004 

Ο Γ ενικός Γ ραμματέας 

Ν. ΚΑΡΑΒΙΤΗΣ 

-♦- 

Αριθ. 217852 (3) 

Έγκριση Κανονισμού Οργανωτικής Διάρθρωσης και Λει¬ 
τουργίας του Οργανισμού Αντασφάλισης και Συντονι¬ 
σμού (ΟΑΣΙΣ) - Ν.Π.Ι.Δ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/85, «Κυβέρνηση και Κυ¬ 
βερνητικά Όργανα» (ΦΕΚ Α 137) όπως αυτό προστέθηκε 
με το άρθρο 27 του Ν. 2081/92 (ΦΕΚΑ 154) και τροποποι¬ 
ήθηκε με το άρθρο 1 παρ. 2ατου Ν. 2469/97 (ΦΕΚΑ38) 

β) Του άρθρου Μπαρ. 3 και4του Ν. 2945/2001 (ΦΕΚΑ 
223), «Εθνικό σύστημα προστασίας της αγροτικής δρα¬ 
στηριότητας και άλλες ρυθμίσεις θεμάτων αρμοδιότητας 
του Υπουργείου Γεωργίας». 

2. Τη ΔΙΔΚ/Φ1/2/13773/15.7.2003 (ΦΕΚ Β 985) κοινή 
απόφαση του Πρωθυπουργού και του Υπουργού Εσωτε¬ 
ρικών Δημόσιας Διοίκησης και Αποκέντρωσης για την 
ανάθεση αρμοδιοτήτων στον Υφυπουργό Εσωτερικών 

Δημόσιας Διοίκησης και Αποκέντρωσης Νίκο Μπίστη 
όπως τροποποιήθηκε με τη ΔΙΔΚ/Φ.1/2/14145/21.7.2003 
(ΦΕΚ Β 1000) όμοια κοινή υπουργική απόφαση. 

3. Του άρθρου 22 του Ν. 2362/1995 (ΦΕΚ Α 247). 

4. Την 1065956/863/Α0006/15.7.2003 απόφαση «Καθο¬ 
ρισμός αρμοδιοτήτων των Υπουργών Οικονομίας και Οι¬ 
κονομικών» (ΦΕΚ Β 985). 

5. Το 18/22.10.2003 απόσπασμα πρακτικού (θέμα 2ο) 
του Διοικητικού Συμβουλίου του Οργανισμού Αντασφάλι- 
σης και Συντονισμού (ΟΑΣΙΣ) - Ν.Π.Ι.Δ. 

6. Το γεγονός ότι από τις διατάξεις αυτής της απόφα¬ 
σης προκαλείται ετήσια δαπάνη ποσού 7.140 Ευρώ, περί¬ 
που, σε βάρος του προϋπολογισμού του Οργανισμού 
Αντασφάλισης και Συντονισμού (ΟΑΣΙΣ - Ν.Π.Ι.Δ. επιχο¬ 
ρηγούμενο για τις αντασφαλιστικές του δραστηριότητες 
από τον κρατικό προϋπολογισμό), αποφασίζουμε: 

Εγκρίνουμε τον Κανονισμό Οργανωτικής Διάρθρωσης 
και Λειτουργίας του Οργανισμού Αντασφάλισης και Συ¬ 
ντονισμού (ΟΑΣΙΣ) - Ν.Π.Ι.Δ., ο οποίος έχει ως εξής: 

ΚΑΝΟΝΙΣΜΟΣ 

ΟΡΓΑΝΩΤΙΚΗΣ ΔΙΑΡΘΡΩΣΗΣ ΚΑΙ ΛΕΙΤΟΥΡΓΙΑΣ 
ΤΟΥ ΟΑΣΙΣ 
Άρθρο 1 

1.1 Η οργανωτική διάρθρωση εξυπηρετείτους σκοπούς 
και στόχους του Οργανισμού Αντασφάλισης και Συντονι¬ 
σμού (ΟΑΣΙΣ) που καθορίζονται από τον ιδρυτικό νόμο. 

1.2 Όργανα Διοίκησης του Οργανισμού είναι: 

α) Το Διοικητικό Συμβούλιο 

β) Ο Πρόεδρος 

1.3 Υπηρεσιακές Μονάδες του Οργανισμού, είναι οι 
εξής: 

• Διεύθυνση 

• Τμήμα 

• Γ ραφείο 

1.4 Οι Διευθύνσεις του Οργανισμού είναι οι εξής: 

• Διεύθυνση Αντασφάλισης και λοιπών εργασιών 

• Διεύθυνση Διοικητικής και Οικονομικής Υποστήριξης 

1.5 Τα Τμήματα του Οργανισμού είναι: 

• Τμήμα Προγραμμάτων και Αντασφαλίσεων (Δ/νση 
Αντασφάλισης και λοιπών εργασιών) 

• Τμήμα Πιστοποιήσεων και Ελέγχων (Δ/νση Αντασφά¬ 
λισης και λοιπών εργασιών) 

• Τμήμα Οργάνωσης και Διοικητικής Μέριμνας (Δ/νση 
Διοικητικής και Οικονομικής Υποστήριξης) 

• Τμήμα Οικονομικής Διαχείρισης (Δ/νση Διοικητικής 
και Οικονομικής Υποστήριξης) 

1.6 Τα Γ ραφεία του Οργανισμού είναι: 

• Γ ραφείο Προέδρου 

• Γ ραφείο Νομικής Υποστήριξης 

• Γ ραφείο Συντονισμού του ΗΣΙΟΔΟΣ 

1.7 Στον Πρόεδρο που προΐσταται των υπηρεσιών του 
οργανισμού, αναφέρονται απευθείας οι διευθύνσεις και 
τα γραφεία: Προέδρου, Νομικής Υποστήριξης και Συντο¬ 
νισμού του ΗΣΙΟΔΟΣ. 

Άρθρο 2 

Γ ραφείο Προέδρου 

Στις αρμοδιότητες του Γ ραφείου Προέδρου ανήκει: 

2.1 Η επιμέλεια για τη διεξαγωγή της ιδιαίτερης αλλη¬ 
λογραφίας του Προέδρου και Αντιπροέδρου 

2.2 Η επιμέλεια για την επικοινωνία του Προέδρου και 
Αντιπροέδρου με τις υπηρεσίες του ΟΑΣΙΣ, το κοινό, τις 
υπηρεσίες και φορείς εκτός ΟΑΣΙΣ. 


2.3 Η μέριμνα για τις μετακινήσεις των μελώντου ΔΣ και 
των ειδικών συμβούλων. 

2.4 Η συγκέντρωση των απαραίτητων στοιχείων για την 
ενημέρωση του Προέδρου και Αντιπροέδρου. 

2.5 Η επιμέλεια για την τήρηση σχετικού πρωτοκόλλου 
και αρχείου του γραφείου. 

2.6 Η επιμέλεια για τις συνεδριάσεις του Δ.Σ. 

2.7 Η εκτέλεση κάθε άλλου καθήκοντος που ανατίθεται 
από τον Πρόεδρο στα πλαίσια της υλοποίησης των στό¬ 
χων του οργανισμού. 

Άρθρο 3 

Γ ραφείο Νομικής Υποστήριξης 

Στις αρμοδιότητες του γραφείου της Νομικής Υποστή¬ 
ριξης ανήκουν όλα τα νομικής φύσεως θέματα που αφο¬ 
ρούν τον ΟΑΣΙΣ και ειδικότερα: 

3.1 Παρακολουθεί νομικά όλες τις υποθέσεις του 
ΟΑΣΙΣ, μεριμνά για την περιφρούρηση των δικαιωμάτων 
και των συμφερόντωντου και εισηγείται στον Πρόεδρο τη 
λήψη μέτρων. 

3.2 Γνωμοδοτεί για κάθε θέμα που ανάγεται στην ερμη¬ 
νεία και εφαρμογή των σχετικών με τον ΟΑΣΙΣ Νόμων και 
Κανονισμών μετά από ερωτήματα που τίθενται από τον 
Πρόεδρο του ΟΑΣΙΣ. Υπηρεσιακά τέτοιου είδους ερωτή¬ 
ματα είναι δυνατόν να τεθούν από όλους τους Προϊστα¬ 
μένους των οργανικών μονάδων του ΟΑΣΙΣ. Τα γραπτά 
ερωτήματα υποβάλλονται μέσω Προέδρου. 

3.3 Παρακολουθεί τη νομοθεσία τη σχετική με τους κα¬ 
νονισμούς του οργανισμού, και εισηγείται για τις ανα¬ 
γκαίες από νομικής άποψης τροποποιήσεις, συμπληρώ¬ 
σεις ή μεταβολές τους. 

3.4 Παρέχει νομικές οδηγίες στις υπηρεσίες του ΟΑΣΙΣ 
για την ορθή ερμηνεία και εφαρμογή των νόμων, κανονι¬ 
σμών και αποφάσεων της διοίκησης. 

3.5 Παρακολουθεί τη Νομολογία των Δικαστηρίων, που 
αφορά τον ΟΑΣΙΣ και παρέχει σχετικές οδηγίες στις υπη¬ 
ρεσίες. 

3.6 Παρακολουθεί τις εξελίξεις της εθνικής και κοινοτι¬ 
κής νομοθεσίας σε θέματα που σχετίζονται με τον οργα¬ 
νισμό και υποβάλλει προτάσεις για την προσαρμογή της 
ειδικής νομοθεσίας που αφορά στην λειτουργία του 
ΟΑΣΙΣ. 

3.7 Επιλαμβάνεται, μετά από εντολή του Προέδρου, 
των δικαστικών και εξώδικων υποθέσεων του ΟΑΣΙΣ και 
παρίοταται ενώπιον των δικαστηρίων, προασπίζοντας 
συμφέροντα του οργανισμού. 

3.8 Συνεργάζεται και παρέχει κάθε δυνατή υποστήριξη 
στους δικηγόρους που αναλαμβάνουν δικαστικές υποθέ¬ 
σεις του ΟΑΣΙΣ και παρακολουθεί το έργο τους. 

3.9 Μελετά και επεξεργάζεται από νομικής άποψης, 
συμφωνητικά και συμβάσεις του οργανισμού με τρίτους. 

3.10 Κωδικοποιεί σε ενιαίο κείμενο τη νομοθεσία που 
αφορά τον ΟΑΣΙΣ. 

3.11 Επιμελείται της ενημέρωσης και τηςτήρησης νομι¬ 
κής βιβλιοθήκης. 

3.12 Τηρεί βιβλίο δικών και αρχείο δικογραφιών. 

3.13 Ενημερώνει τον Πρόεδρο και τις υπηρεσίες του 
ΟΑΣΙΣ ως προς τους γενικότερους νόμους, τα διατάγμα¬ 
τα και τις υπουργικές αποφάσεις που αφορούν στον 
ΟΑΣΙΣ. 

3.14 Μεριμνά για την τήρηση του αρχείου και διεκπε¬ 
ραίωση της αλληλογραφίας του. 

3.15 Παρέχει νομική κάλυψη στα μέλη του Δ.Σ. και σε 
υπηρεσιακούς παράγοντες για δικαστικές υποθέσεις που 
προκύπτουν κατά την ενάσκηση των καθηκόντων τους. 

3.16 Εκτελεί κάθε άλλο καθήκον νομικής φύσεως που 
ανατίθενται από τον Πρόεδρο στα πλαίσια της υλοποίη¬ 
σης των στόχων του οργανισμού. 

Άρθρο 4 

Γραφείο Συντονισμού του ΗΣΙΟΔΟΣ 

Στις αρμοδιότητες του γραφείου αυτού, ανήκει: 

4.1 Η επικοινωνία με τους εμπλεκόμενους φορείς του 
ΗΣΙΟΔΟΣ, Εθνικό Σύστημα Προστασίας Αγροτικής Δρα¬ 
στηριότητας. 

4.2 Η ανταλλαγή πληροφοριών και η συλλογή των απα¬ 
ραίτητων στοιχείων από τους εμπλεκόμενους φορείς. 

4.3 Η παρακολούθηση της συνολικής λειτουργίας του 
συστήματος και η μέριμνα για την τήρηση των αρχών του 
ΗΣΙΟΔΟΣ. 

4.4 Η έγκαιρη πληροφόρηση του Προέδρου του οργα¬ 
νισμού για προβλήματα και δυσλειτουργίες του συστή¬ 
ματος καθώς και υποβολή προτάσεων για τη βελτίωσή 
τους. 

4.5 Συντάσσει έγκαιρα σχέδια απολογιστικών εκθέσεων 
της προηγούμενης διαχειριστικής χρήσης, σύμφωνα με 
τον ιδρυτικό νόμο. Συγκεκριμένα: 

- Γ ια την λειτουργία των νομικών προσώπων του ΗΣΙΟΔΟΣ 

- Γ ια την κατανομή και αξιοποίηση των κρατικών ενισχύ¬ 
σεων που χορηγούνται στους φορείς του ΗΣΙΟΔΟΣ 

- Γ ια την παρακολούθηση και προώθηση της ενημέρω¬ 
σης των παραγωγών σε θέματα διαχείρισης αγροτικών 
κινδύνων. 

4.6 Η παρακολούθηση της διανομής απορρόφησης και 
αξιοποίησης του συνόλου των πόρων των νομικών προ¬ 
σώπων της παραγράφου 1 του άρθρου 3 του ιδρυτικού 
νόμου του οργανισμού 

4.7 Η τήρηση των αρχείων και η διεκπεραίωση της αλ¬ 
ληλογραφίας. 

4.8 Η εκτέλεση κάθε άλλου καθήκοντος που ανατίθεται 
από τον Πρόεδρο στα πλαίσια της υλοποίησης των στό- 
χωντου οργανισμού. 

Άρθρο 5 

ΔΙΕΥΘΥΝΣΗ ΑΝΤΑΣΦΑΛΙΣΗΣ ΚΑΙ ΛΟΙΠΩΝ ΕΡΓΑΣΙΩΝ 

Στις αρμοδιότητες της Διεύθυνσης Αντασφάλισης και 
λοιπών εργασιών κυρίως ανήκουν: 

α) Η παρακολούθηση, ο έλεγχος και ο συντονισμός της 
λειτουργίας των τμημάτων της διεύθυνσης. 

β) Η κατάρτιση σχεδίωντων ετήσιων προγραμμάτων γε¬ 
ωργικών ασφαλίσεων, αντασφαλίσεων και κρατικών ενι- 
σχύσεωντου οργανισμού. 

γ) Η εκπόνηση μελετών. 

δ) Οι εργασίες πιστοποίησης και ελέγχου, η συγκέ¬ 
ντρωση και επεξεργασία στατιστικών δεδομένων. 

ε) Η σύνταξη ετήσιων εκθέσεων, προγραμματικού χα¬ 
ρακτήρα στην αρχή του έτους και απολογιστικού στο τέ¬ 
λος, σχετικά με τις εργασίες της διεύθυνσης. 

στ) Η εκτέλεση κάθε άλλου καθήκοντος που ανατίθεται 
από τον Πρόεδρο στα πλαίσια της υλοποίησης των στό- 
χωντου οργανισμού. 

Η Διεύθυνση Αντασφάλισης και λοιπών εργασιών διαρ¬ 
θρώνεται σε δύο Τμήματα: 

1. Τμήμα Προγραμμάτων και Αντασφαλίσεων 

2. Τμήμα Ελέγχων και Πιστοποιήσεων 


5.1 Τμήμα Προγραμμάτων και Αντασφαλίσεων 

Στις αρμοδιότητες του Τμήματος αυτού ανήκουν: 

5.1.1 Η κατάρτιση σχεδίου του ετήσιου προγράμματος 
γεωργικών ασφαλίσεων του οργανισμού. 

5.1.2 Η κατάρτιση σχεδίου του ετήσιου προγράμματος 
αντασφαλίσεων του οργανισμού. 

5.1.3 Η κατάρτιση σχεδίου προτύπων βασικών όρων 
ασφαλιστηρίων συμβολαίων. 

5.1.4 Η κατάρτιση σχεδίου των αντασφαλιστικών συμ¬ 
βάσεων. 

5.1.5 Κατάρτιση σχεδίου ετήσιου προγράμματος κρατι¬ 
κών ενισχύσεων. 

5.1.6 Η εκπόνηση μελετών και η υποβολή προτάσεων 
για την τροποποίηση των καλύψεων που υπάρχουν ή για 
επέκταση των καλύψεων σε νέους κινδύνους. 

5.1.7 Η εκπόνηση αναλογιστικών μελετών και η υποβο¬ 
λή προτάσεων υπολογισμού τεχνικού ασφαλίστρου. 

5.1.8 Η συγκέντρωση και η επεξεργασία στατιστικών 
δεδομένων. 

5.1.9 Η τήρηση των αρχείων και η διεκπεραίωση της αλ¬ 
ληλογραφίας . 

5.1.10 Η εκτέλεση κάθε άλλου καθήκοντος που ανατί¬ 
θεται από την διεύθυνση στα πλαίσια της υλοποίησης των 
στόχων του οργανισμού. 

5.2 Τμήμα Πιστοποιήσεων και Ελέγχων 

Στις αρμοδιότητες του Τμήματος αυτού ανήκουν: 

5.2.1 Η παροχή έγκαιρης και έγκυρης πληροφόρησης 
σχετικά με την ασφαλιστική αγορά, τη φερεγγυότητατων 
ασφαλιστικών και αντασφαλιστικών επιχειρήσεων. 

5.2.2 Η συγκέντρωση στοιχείων για την φερεγγυότητα, 
την τεχνική και οργανωτική υποδομή των ασφαλιστικών 
και αντασφαλιστικών επιχειρήσεων και αλληλοασφαλι- 
στικών συνεταιρισμών που επιθυμούν να συμμετάσχουν ή 
συμμετέχουν στα ετήσια προγράμματα ασφαλίσεων - 
αντασφαλίσεων ΟΑΣΙΣ και η αξιολόγησή τους. 

5.2.3 Ο έλεγχος της εφαρμογής των εγκεκριμένων προ¬ 
γραμμάτων γεωργικών ασφαλίσεων από τις ασφαλιστι¬ 
κές επιχειρήσεις και τους αλληλοασφαλιστικούς συνεται¬ 
ρισμούς. 

5.2.4 Ο έλεγχος των στοιχείων των ασφαλιστικών επι¬ 
χειρήσεων και των αλληλοασφαλιστικών συνεταιρισμών, 
σχετικά με τους ασφαλιζόμενους κινδύνους, τα κεφάλαια 
ασφάλισης, τα ασφάλιστρα και κάθε σχετικό με την επι¬ 
δότηση στοιχείο. 

5.2.5 Ο έλεγχος των στοιχείων των ασφαλιστικών επι¬ 
χειρήσεων και των αλληλοασφαλιστικών συνεταιρισμών, 
σχετικά με επελθούσες ζημιές και τα δικαιολογητικά των 
φακέλων. 

5.2.6 Η πιστοποίηση των συνολικών και επιμέρους ανά 
ασφαλιστική επιχείρηση ή αλληλοασφαλιστικό συνεται¬ 
ρισμό ποσών επιδοτήσεων και η μέριμνα για την καταβο¬ 
λή αυτών. 

5.2.7 Η πιστοποίηση της τήρησης των βασικών όρων 
ασφάλισης και των συμφωνημένων διαδικασιών ασφάλι¬ 
σης από τις ασφαλιστικές επιχειρήσεις και τους αλληλο- 
ασφαλιστικούς συνεταιρισμούς, για την επιδότηση του 
ασφαλίστρου. 

5.2.8 Η πιστοποίηση των όρων και προϋποθέσεων συ¬ 
νεργασίας με τρίτα φυσικά ή νομικά πρόσωπα (πραγμα- 
τογνώμονες, ελεύθερους επαγγελματίες κ.λπ.) για την 
επίτευξη των σκοπών του οργανισμού. 

5.2.9 Η τήρηση των αρχείων και η διεκπεραίωση της αλ¬ 
ληλογραφίας του τμήματος. 

5.2.10 Η εκτέλεση κάθε άλλου καθήκοντος που ανατί¬ 
θεται από την διεύθυνση στα πλαίσια της υλοποίησης των 
στόχων του οργανισμού. 

Άρθρο 6 

ΔΙΕΥΘΥΝΣΗ ΔΙΟΙΚΗΤΙΚΗΣ 
ΚΑΙ ΟΙΚΟΝΟΜΙΚΗΣ ΥΠΟΣΤΗΡΙΞΗΣ 

Στις αρμοδιότητες της Διεύθυνσης Διοικητικής και Οι¬ 
κονομικής Υποστήριξης κυρίως ανήκουν: 

α) Η παρακολούθηση, ο συντονισμός και ο έλεγχος των 
δραστηριοτήτων των τμημάτων της διεύθυνσης. 

β) Ο σχεδιασμός και η υλοποίηση της πολιτικής ανά¬ 
πτυξης του ανθρώπινου δυναμικού και η διοικητική μέρι¬ 
μνα του οργανισμού. 

γ) Ο σχεδιασμός, η υλοποίηση και ο έλεγχος του οικο¬ 
νομικού προγραμματισμού και του ετήσιου προϋπολογι¬ 
σμού του οργανισμού. 

δ) Η εποπτεία και η παρακολούθηση των λογιστικών ερ¬ 
γασιών και φορολογικών υποχρεώσεων. 

ε) Η μέριμνα για την έγκαιρη εξασφάλιση των οικονομι¬ 
κών πόρων του οργανισμού και η ορθολογική διαχείρισή 
τους. 

στ) Η σύνταξη ετήσιων εκθέσεων, προγραμματικού χα¬ 
ρακτήρα στην αρχή του έτους και απολογιστικού στο τέ¬ 
λος, σχετικά με τις εργασίες της διεύθυνσης και αντίστοι¬ 
χων σχεδίων σχετικών με τις εργασίες του Οργανισμού. 

ζ) Η εκτέλεση κάθε άλλου καθήκοντος που ανατίθεται 
από τον Πρόεδρο στα πλαίσια της υλοποίησης των στό¬ 
χων του οργανισμού. 

Η Διεύθυνση Διοικητικής και Οικονομικής Υποστήριξης 
διαρθρώνεται σε δύο Τμήματα, ως εξής : 

1. Τμήμα Οργάνωσης και Διοικητικής μέριμνας. 

2. Τμήμα Οικονομικής Διαχείρισης 

6.1 Τμήμα Οργάνωσης και Διοικητικής μέριμνας 

Στις αρμοδιότητες του Τμήματος αυτού ανήκουν: 

6.1.1 Η εισήγηση για τις ανάγκες του οργανισμού σε αν¬ 
θρώπινο δυναμικό και η κατανομή του κατά κλάδο και ει¬ 
δικότητες στις υπηρεσιακές μονάδες. 

6.1.2 Η επιμέλεια της πρόσληψης τακτικού και έκτακτου 
προσωπικού και ο χειρισμός όλων των θεμάτων υπηρε¬ 
σιακής κατάστασης και εξέλιξης του. 

6.1.3 Η παρακολούθηση και ο χειρισμός όλων των θε¬ 
μάτων που αναφέρονται σε ρύθμιση των όρων αμοιβής , 
εργασίας και ασφάλισης όλου του προσωπικού. 

6.1.4 Η χορήγηση των πάσης φύσεως αδειών. 

6.1.5 Η οργάνωση και η τήρηση του μητρώου των υπαλ¬ 
λήλων και η ενημέρωση του προσωπικού φακέλου κάθε 
υπαλλήλου του ΟΑΣΙΣ. 

6.1.6 Η έκδοση των σχετικών πράξεων για τη συνταξιο- 
δότηση των αποχωρούντων ή απολυόμενων υπαλλήλων 

6.1.7 Η προετοιμασία της εκδίκασης και της διεκπεραί¬ 
ωσης των πειθαρχικών διαδικασιών. 

6.1.8 Η μελέτη και η εισήγηση για την ορθολογική και εκ¬ 
συγχρονισμένη οργάνωση και λειτουργία των υπηρεσιών 
του οργανισμού. 

6.1.9 Η επιμέλεια για θέματα υγιεινής και ασφάλειας 

6.1.10 Η εισήγηση για σύσταση, συγκρότηση και λει¬ 
τουργία των διαφόρων επιτροπών ή ομάδων εργασίας, 
καθώς και η τήρηση αρχείου πρακτικών των συνεδριάσε¬ 
ων και η μέριμνα για την κοινοποίηση των αποφάσεων 
στις αρμόδιες υπηρεσίες του ΟΑΣΙΣ. 


6.1.11 Η διακίνηση της εισερχόμενης και εξερχόμενης 
αλληλογραφίας του οργανισμού. 

6.1.12 Η μέριμνα για την αναπαραγωγή εγγράφων ή κει¬ 
μένων καθώς και η μέριμνα για την καλή λειτουργία των 
μέσων που διαθέτει ο ΟΑΣΙΣ. 

6.1.13 Η επιμέλεια για τη στέγαση των υπηρεσιών του 
ΟΑΣΙΣ και η εργονομική κατανομή των χώρων για την εύ¬ 
ρυθμη λειτουργία του προσωπικού καθώς και η μέριμνα 
για τον καθαρισμό και τη φύλαξη του κτηρίου. 

6.1.14 Η ευθύνη για τη σωστή λειτουργία των οχημάτων 
του ΟΑΣΙΣ. 

6.1.15 Η φροντίδα εξωτερικής διακίνησης αλληλογρα¬ 
φίας, επιταγών, φακέλων και λοιπών υλικώντου ΟΑΣΙΣ. 

6.1.16 Η συνεργασία του τμήματος με τις υπόλοιπες 
υπηρεσίες του οργανισμού για τη βελτίωση των υφιστά¬ 
μενων εντύπων ή τον σχεδίασμά νέων. 

6.1.17 Η επιμέλεια για την διαρκή εκπαίδευση του προ¬ 
σωπικού σε θέματα που άπτονταιτων αρμοδιοτήτων του 
και γενικότερα την επιμόρφωσή του. 

6.1.18 Η βεβαίωση της ακρίβειας αντιγράφων, φωτοα¬ 
ντιγράφων οποιωνδήποτε εγγράφων και γενικά δικαιολο- 
γητικών, ύστερα από αντιπαραβολή τους με το επιδει¬ 
κνυόμενο σχετικό πρωτότυπο ή αντίγραφο. 

6.1.19 Η ευθύνη για τη διενέργεια, σύμφωνα με τους 
νόμους, των κάθε φύσεως προμηθειών υλικών ειδών, 
υπηρεσιών και μέσων, που είναι απαραίτητα στον οργανι¬ 
σμό καθώς και την παραλαβή, αποθήκευση, διάθεση και 
διακίνηση τους. 

6.1.20 Η διαχείριση και η μέριμνα συντήρησης των ανω¬ 
τέρω υλικών, ειδών και μέσων. 

6.1.21 Η εισήγηση για την εκποίηση ή καταστροφή μη 
χρησιμοποιουμένων υλικών. 

6.1.22 Η εισήγηση για την συγκρότηση επιτροπών προ¬ 
μηθειών και παραλαβών καθώς και υποστήριξη του έργου 
των επιτροπών αυτών. 

6.1.23 Ο σχεδιασμός, η ανάλυση, και η υλοποίηση των 
μηχανογραφικών εφαρμογών που αναπτύσσονται είτε 
εσωτερικά από το προσωπικό του είτε σε συνεργασία με 
εξωτερικούς συνεργάτες. 

6.1.24 Η ευθύνη για την αποδοτική και τεχνολογικά σω¬ 
στή λειτουργία του λογισμικού των μηχανογραφικών 
εφαρμογών. 

6.1.25 Η επιμέλεια για την εκπαίδευση του προσωπικού 
σε θέματα που άπτονται μηχανογραφικών εφαρμογών. 

6.1.26 Η μέριμνα για την συντήρηση των Η/Υ και τον εξο¬ 
πλισμό των γραφείων και τηλεπικοινωνιών. 

6.1.27 Η παρακολούθηση των δικαιωμάτων και υποχρε¬ 
ώσεων που προέρχονται από τις συμβάσεις αγοράς ή μί¬ 
σθωσης υπηρεσιών και εξοπλισμού. 

6.1.28 Η μέριμνα για την μεγαλύτερη δυνατή ασφάλεια 
του συστήματος και των μηχανογραφικών εφαρμογών 
καθώς και την τήρηση αρχείου όλων των κωδικών προ¬ 
σπέλασης και δικαιωμάτων ανά χρήστη. 

6.1.29 Η υποστήριξη του προσωπικού σε θέματα μηχα¬ 
νογράφησης, τηλεπικοινωνιών και αυτοματοποίησης 
γραφείου. 

6.1.30 Η τήρηση των αρχείων και η διεκπεραίωση της 
αλληλογραφίας του τμήματος. 

6.1.31 Η παρακολούθηση σε συνεργασία με το γρα¬ 
φείο Νομικής Υποστήριξης της εργατικής-φορολογικής 
και ασφαλιστικής νομοθεσίας και εκείνης η οποία άπτε- 
ται άμεσα της μισθοδοσίας, οδοιπορικών και λοιπών 
αμοιβών 

6.1.32 Η εκτέλεση κάθε άλλου καθήκοντος που ανατί¬ 
θεται από την διεύθυνση στα πλαίσια της υλοποίησης των 
στόχων του οργανισμού. 

6.2 Τμήμα Οικονομικής Διαχείρισης 

Στις αρμοδιότητες του Τμήματος αυτού ανήκουν : 

6.2.1 Η τήρηση βιβλίων και η έκδοση στοιχείων που προ- 
βλέπονται από το Κ.Β.Σ. και τον κανονισμό οικονομικής 
διαχείρισης του ΟΑΣΙΣ. 

6.2.2 Η διενέργεια των λογιστικών εγγραφών και η κα¬ 
τάρτιση σχεδίων των ετησίων οικονομικών καταστάσεων 
του Οργανισμού. Η παρακολούθηση των ταμειακών, λο¬ 
γιστικών και συναφών εργασιών του ΟΑΣΙΣ. 

6.2.3 Η λογιστική παρακολούθηση της ακίνητης και κι¬ 
νητής περιουσίας του Οργανισμού. 

6.2.4 Η επιμέλεια για την κατάρτιση σχεδίου του τακτι¬ 
κού προϋπολογισμού του ΟΑΣΙΣ, σε συνεργασία με τις 
αρμόδιες υπηρεσίες και η παρακολούθηση της εκτέλε¬ 
σής του καθώς και η υποβολή προτάσεων για την τροπο¬ 
ποίηση του. 

6.2.5 Η μέριμνα για την δημοσίευση των οικονομικών 
καταστάσεων, όταν και όπου απαιτείται και η σύνταξη και 
υποβολή των ετήσιων φορολογικών δηλώσεων. 

6.2.6 Η τήρηση αρχείου όλων των παραστατικών που 
υποστηρίζουν τις λογιστικές εγγραφές. 

6.2.7 Η μέριμνα για την είσπραξη των κάθε φύσεως 
εσόδων του ΟΑΣΙΣ. 

6.2.8 Η εισήγηση για τη διαχείριση και απόδοση των 
κρατικών ενισχύσεων όπως καθορίζονται στο ετήσιο πρό¬ 
γραμμα κρατικών ενισχύσεων. 

6.2.9 Η παρακολούθηση της πορείας βεβαίωσης, εί¬ 
σπραξης και απόδοσης των εισπραττόμενων υπέρ ΟΑΣΙΣ 
εσόδων από τους αρμόδιους φορείς. 

6.2.10 Η διενέργεια ελέγχου πριν από κάθε πληρωμή 
οποιουδήποτε ποσού, για τη βεβαίωση του νομότυπου 
της δαπάνης και της ύπαρξης όλων των απαραίτητων δι- 
καιολογητικών, σύμφωνα με τις διατάξειςτου κανονισμού 
οικονομικής διαχείρισης και προμηθειών του ΟΑΣΙΣ. 

6.2.11 Η έκδοση εντολών και οι διενέργειες των πληρω¬ 
μών. 

6.2.12 Η κατανομή του ιδρυτικού αποθεματικού κεφα¬ 
λαίου του οργανισμού σύμφωνα με την ΚΥΑ των αρμό¬ 
διων υπουργών. 

6.2.13 Η υποβολή προτάσεων και η μέριμνα για την 
επένδυση τωναποθεματικών κεφαλαίωντου οργανισμού. 

6.2.14 Η συγκέντρωση και ανάλυση όλων των οικονομι¬ 
κών στοιχείων σε σχέση με το λειτουργικό κόστος του ορ¬ 
γανισμού, η παρακολούθηση της πορείας του, καθώς και 
η σύνταξη τακτικών σχετικών αναφορών. 

6.2.15 Η σύνταξη καταλογιστικών πράξεων για αχρεω- 
στήτως πραγματοποιηθείσες πληρωμές και η παρακο¬ 
λούθηση της εκτέλεσής τους. 

6.2.16 Η παρακολούθηση σε συνεργασία με το γραφείο 
Νομικής Υποστήριξης της εργατικής-φορολογικής και 
ασφαλιστικής νομοθεσίας και εκείνης η οποία άπτεται 
άμεσα της μισθοδοσίας, οδοιπορικών και λοιπών αμοι¬ 
βών. 

6.2.17 Η ευθύνη για την έγκαιρη απόδοση κάθε είδους 
κρατήσεων υπέρ των ασφαλιστικών ταμείων και υπέρ τρί¬ 
των. 

6.2.180 έλεγχος και η εκκαθάριση των δαπανών μισθο¬ 
δοσίας και γενικώς των αποδοχών του προσωπικού, του 
Προέδρου, του Αντιπροέδρου και των συνεργατών. 


6.2.190 έλεγχος και η εκκαθάριση των οδοιπορικών και 
λοιπών εξόδων αποζημιώσεων των μελών του Δ.Σ και συ¬ 
νεργατών. 

6.2.20 Η σήμανση και η καταγραφή των παγίων περιου¬ 
σιακών στοιχείων του οργανισμού και η διενέργεια της 
ετήσιας απογραφήςτους. 

6.2.21 Η διαχείριση των πάγιων πιστώσεων μικροδαπα- 
νών για την κάλυψη των άμεσων αναγκών του οργανι¬ 
σμού. 

6.2.22 Η τήρηση των αρχείων και η διεκπεραίωση της 
αλληλογραφίας του τμήματος. 

6.2.23 Η εκτέλεση κάθε άλλου καθήκοντος που ανατί¬ 
θεται από την διεύθυνση στα πλαίσια της υλοποίησηςτων 
στόχων του οργανισμού. 

Άρθρο 7 

Κατηγορίες και ειδικότητες 

Οι θέσεις του τακτικού προσωπικού που υπάγονται στις 
διατάξεις του παρόντος κανονισμού διακρίνονται στις 
ακόλουθες κατηγορίες: 

Α. Κατηγορία Πανεπιστημιακής Εκπαίδευσης (Π.Ε), 

Β. Κατηγορία Τεχνολογικής Εκπαίδευσης (Τ.Ε), 

Γ. Κατηγορία Δευτεροβάθμιας Εκπαίδευσης (Δ.Ε), 

Δ. Κατηγορία Υποχρεωτικής Εκπαίδευσης (Υ.Ε). 

Άρθρο 8 

Οργανικές Θέσεις 

Οι θέσεις τακτικού προσωπικού διακρίνονται κατά κα¬ 
τηγορία ως εξής: 

1. Η κατηγορία Πανεπιστημιακής Εκπαίδευσης (Π.Ε.) 
περιλαμβάνει δώδεκα (12) οργανικές θέσεις διαφόρων ει¬ 
δικοτήτων. Μετηνπροκήρυξη προσδιορίζεται κάθε φορά 
ο αριθμός των θέσεων για κάθε ειδικότητα. 

2. Η κατηγορία Τεχνολογικής Εκπαίδευσης (Τ.Ε.) περι¬ 
λαμβάνει τέσσερις (4) οργανικές θέσεις διαφόρων ειδι¬ 
κοτήτων. Με την προκήρυξη προσδιορίζεται κάθε φορά ο 
αριθμός των θέσεων για κάθε ειδικότητα. 

3. Η κατηγορία Δευτεροβάθμιας Εκπαίδευσης (Δ.Ε.) 
περιλαμβάνει τρεις (3) οργανικές θέσεις διαφόρων ειδι¬ 
κοτήτων. Μετηνπροκήρυξη προσδιορίζεται κάθε φορά ο 
αριθμός των θέσεων για κάθε ειδικότητα. 

4. Οι κλάδοι Υποχρεωτικής Εκπαίδευσης (Υ.Ε.) περι¬ 
λαμβάνουν μια (1) οργανική θέση επιμελητού. 

Άρθρο 9 

Προσόντα διορισμού 

Τα προσόντα πρόσληψης κατά ειδικότητα είναι τα προ- 
βλεπόμενα στο Προεδρικό Διάταγμα 50/2001 όπως κάθε 
φορά ισχύει. Με την προκήρυξη ορίζονται και τα προσό¬ 
ντα ειδικοτήτων που δεν περιγράφονται στο Προεδρικό 
Διάταγμα 50/2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΥΦΥΠΟΥΡΓΟΣ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΝΙΚΟΣ ΦΑΡΜΑΚΗΣ ΝΙΚΟΣ ΜΠΙΣΤΗΣ 

ΓΕΩΡΓΙΑΣ 

ΓΕΩΡΓΙΟΣ ΔΡΥΣ 

Αριθ. 8905 (4) 

Παροχή οικονομικής επιβράβευσης σε διακρινόμενους 
μεταμοσχευμένους και αιμοκαθαιρόμενους αθλητές 
και προπονητές αυτών. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Ι.Τις διατάξεις: 

α) Της παρ. 4,14,25 και 26του άρθρου 34 καθώς και αυ¬ 
τές της παρ. 8 του άρθρου 31 του Ν. 2725/1999 (ΦΕΚ 121 
Α') «Ερασιτεχνικός και επαγγελματικός αθλητισμός και 
άλλες διατάξεις», όπως αυτές ήδη ισχύουν, μετά και την 
τροποποίηση και συμπλήρωση τους από το άρθρ. 75 του 
Ν. 3057/2002 (ΦΕΚ Α'239). 

β) Του άρθρου 29ατου Ν. 1558/1985 (ΦΕΚ Α') ,όπως προ¬ 
στέθηκε με το άρθρο 27του Ν. 2081/1992 (ΦΕΚ 154 Α') και 
τροποποιήθηκε με το άρθρο 1 παρ. 2α του Ν.2469/1997 
(ΦΕΚ 38 Α), κατ’ εφαρμογή των οποίων βεβαιώνεται ότι 
από τις ρυθμίσεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού 
,καθόσον οι σχετικές δαπάνες θα αντιμετωπίζονται από τα 
ειδικά έσοδα της Γενικής Γραμματείας Αθλητισμού που 
προβλέπονται στο άρθρο 49 του Ν. 2725/1999. 

2. Την 25140/4.9.2002 απόφαση του Πρωθυπουργού 
και του Υπουργού Πολιτισμού «Ανάθεση αρμοδιοτήτων 
στον Υφυπουργό Πολιτισμού Γεώργιο Λιάνη» (ΦΕΚ Β' 
1156), αποφασίζουμε: 

Άρθρο 1 

Προϋποθέσεις παροχής οικονομικής επιβράβευσης σε 
μεταμοσχευμένα ή αιμοκαθαιρόμενα πρόσωπα και προ¬ 
πονητές αυτών. 

Η οικονομική επιβράβευση παρέχεται: 
α) σε μεταμοσχευμένα ή αιμοκαθαιρόμενα πρόσωπα 
εφόσον είναι αθλητές αθλητικών σωματείων που σημειώ¬ 
νουν μία τουλάχιστον από τις εξαιρετικές αγωνιστικές 
διακρίσεις που ορίζονται στην παρ. 2 του άρθρου 34 του 
Ν. 2725/1999 πλην του 2.α. σε αγωνίσματα ατομικών 
αθλημάτων ή σε ομαδικά αθλήματα που περιλαμβάνονται 
στο εκάστοτε ισχύον επίσημο πρόγραμμα της Παγκό¬ 
σμιας Ομοσπονδίας Μεταμοσχευμένων, νν.Τ.Ο.Ρ. (\Λ/οι1ά 
ΤΓαηερΙαπΐ Οεπιοε ΕθάθΓΒΐίοη), ή της Ευρωπαϊκής Ομο¬ 
σπονδίας Αθλητισμού Μεταμοσχευμένων και Αιμοκαθαι- 
ρόμενων Ε.ΤΌ.5.Ρ. (ΕυΓοροαπ ΤΐΉπερΙαπΙ ΟίεΙγείε δροάε 
ΡθάθΓαΙίοη) πλην της διάκρισης σε παγκόσμιους σχολι¬ 
κούς αγώνες (παρ. 4του άρθρου 34του Ν. 2725/1999) και 
β) σε προπονητές των οποίων μεταμοσχευμένος ή αιμο- 
καθαιρόμενος αθλητής ή ομάδα σημειώνει μία από τις δια¬ 
κρίσεις που προβλέπονται στην παρ. 2 του άρθρου 34 του 
Ν. πληντου 2.α και παρ. 8του άρθρου 31 του Ν. 2725/1999. 

Άρθρο 2 

Καθορισμός ύψους οικονομικής επιβράβευσης μεταμο¬ 
σχευμένων ή αιμοκαθαιρόμενων αθλητών και προπονη¬ 
τών: 

1. Το ύψος της οικονομικής επιβράβευσης σε μεταμο¬ 
σχευμένους ή αιμοκαθαιρόμενους αθλητές ατομικού 
αγωνίσματος, ατομικού αθλήματος που συγκεντρώνουν 
τις απαιτούμενες προϋποθέσεις, ορίζεται ως εξής: 
α.Ι.Ιη νίκη σε Παγκόσμιο Πρωτάθλημα 73.368€ 
μεταμοσχευμένων ανδρών - γυναικών 
2.2η νίκη σε Παγκόσμιο Πρωτάθλημα 58.694 € 

μεταμοσχευμένων ανδρών-γυναικών 


3.3η νίκη σε Παγκόσμιο Πρωτάθλημα 44.021 € 
μεταμοσχευμένων ανδρών-γυναικών 
4.4η νίκη σε Παγκόσμιο Πρωτάθλημα 29.347€ 

μεταμοσχευμένων ανδρών γυναικών 
5.5η νίκη σε Παγκόσμιο Πρωτάθλημα 14.674€ 

μεταμοσχευμένων ανδρών-γυναικών 
6.6η νίκη σε Παγκόσμιο Πρωτάθλημα 8.804€ 

μεταμοσχευμένων ανδρών-γυναικών 
β.1. Επίτευξη ή ισοφάριση Παγκόσμιας επίδοσης μετα¬ 
μοσχευμένων ανδρών - γυναικών 58.694 € 
γ.Ι.Ιη νίκη σε Ευρωπαϊκό Πρωτάθλημα 44.021 € 
μεταμοσχευμένων ανδρών - γυναικών 
2.2η νίκη σε Ευρωπαϊκό Πρωτάθλημα 29.347€ 

μεταμοσχευμένων ανδρών - γυναικών 
3.3η νίκη σε Ευρωπαϊκό Πρωτάθλημα 23.478€ 

μεταμοσχευμένων ανδρών - γυναικών 
4.4η νίκη σε Ευρωπαϊκό Πρωτάθλημα 14.674€ 
μεταμοσχευμένων ανδρών - γυναικών 
5.5η νίκη σε Ευρωπαϊκό Πρωτάθλημα 8.804€ 

μεταμοσχευμένων ανδρών - γυναικών 
6.6η νίκη σε Ευρωπαϊκό Πρωτάθλημα 4.402 € 

μεταμοσχευμένων ανδρών - γυναικών 
δ. 1. Επίτευξη ή ισοφάριση Ευρωπαϊκής επίδοσης μετα¬ 
μοσχευμένων ανδρών - γυναικών 29.347 € 
ε.1. 1η νίκη σε Ευρωπαϊκό Πρωτάθλημα 44.021 € 
αιμοκαθαιρόμενων ανδρών-γυναικών 
2.2η νίκη σε Ευρωπαϊκό Πρωτάθλημα 29.347€ 

αιμοκαθαιρόμενων ανδρών-γυναικών 

3. 3η νίκη σε Ευρωπαϊκό Πρωτάθλημα 23.478€ 

αιμοκαθαιρόμενων ανδρών-γυναικών 

4. 4η νίκη σε Ευρωπαϊκό Πρωτάθλημα 14.674€ 
αιμοκαθαιρόμενων ανδρών-γυναικών 

5. 5η νίκη σε Ευρωπαϊκό Πρωτάθλημα 8.804€ 

αιμοκαθαιρόμενων ανδρών-γυναικών 

6. 6η νίκη σε Ευρωπαϊκό Πρωτάθλημα 4.402 € 

αιμοκαθαιρόμενων ανδρών-γυναικών 

στ. 1. Επίτευξη ή ισοφάριση Ευρωπαϊκής επίδοσης αι- 
μοκαθαιρόμενων ανδρών - γυναικών 29.347 € 


2. Το ύψος της οικονομικής επιβράβευσης μεταμο¬ 
σχευμένων ή αιμοκαθαιρόμενων αθλητών ομαδικών 
αθλημάτων ή ομαδικών αγωνισμάτων ατομικών αθλημά¬ 
των ορίζεται ίση με ποσοστό εξήντα τοις εκατό (60%) της 
αντίστοιχης ατομικού αθλήματος ή ατομικού αγωνίσμα¬ 
τος επί τον αριθμό όσων δικαιούνται συμμετοχή στους 
αγώνες και επιμερίζεται στους αθλητές που πήραν μέρος 
σε αυτούς, σύμφωνα με όσα προβλέπονται από τον κανο¬ 
νισμό εθνικών ομάδων της οικείας αθλητικής ομοσπον¬ 
δίας (παρ. 5του άρθρου 34του Ν. 2725/1999). 

3. Σε παγκόσμια και ευρωπαϊκά πρωταθλήματα ατομι¬ 
κών αθλημάτων και αγωνισμάτων, όπου η συμμετοχή ανά 
άθλημα, αγώνισμα και κατηγορία είναι μικρότερη των δέ¬ 
κα πέντε (15) κρατών ή μικρότερη των είκοσι (20) αθλη¬ 
τών, η οικονομική επιβράβευση κάθε διάκρισης καθορίζε¬ 
ται με απόφαση του αρμόδιου για τον αθλητισμό Υπουρ¬ 
γού , ύστερα από εισήγηση του αρμόδιου τμήματος της 
Γ.Γ.Α., το ύψος της οποίας καθορίζεται στο 20% έως 50% 
της οικονομικής επιβράβευσης που προβλέπεται για την 
αντίστοιχη διάκριση. 

Ως Παγκόσμιο ή Ευρωπαϊκό Πρωτάθλημα θεωρείται 
μία και μόνο διοργάνωση που διεξάγεται περιοδικά σύμ¬ 
φωνα με τους ισχύοντες διεθνείς κανονισμούς του οικεί¬ 
ου αθλήματος. Όταν σε κάποια κατηγορία ηλικιών και φύ- 

λου γίνονται δύο ή περισσότερα πρωταθλήματα, λαμβά- 
νεται υπόψη η σημαντικότερη διοργάνωση που ορίζεται 
από την οικεία ομοσπονδία. Για να ληφθεί υπόψη οποια¬ 
δήποτε αγωνιστική διάκριση, πρέπει ο αριθμός των συμ- 
μετασχόντων αθλητών στο αγώνισμα ή το άθλημα, σε 
όλες τις φάσεις της διοργάνωσης να είναι διπλάσιος της 
νίκης που επιβραβεύεται. Σε κάθε περίπτωση ο συνολικός 
αριθμός των συμμετασχόντων δεν μπορεί να είναι μικρό¬ 
τερος από έξι (6) αθλητές ή ομάδες. 

4. Σε μεταμοσχευμένο ή αιμοκαθαιρόμενο αθλητή ή 
ομάδα που σημειώνει περισσότερες από μία διακρίσεις 
μέσα στο ίδιο ημερολογιακό έτος χορηγείται η οικονομι¬ 
κή επιβράβευση της μεγαλύτερης διάκρισης προσαυξη¬ 
μένη με ποσοστό είκοσι τοις εκατό (20%) της οικονομικής 
επιβράβευσης που αντιστοιχεί σε κάθε μία από τις άλλες 
διακρίσεις (παρ. 6του άρθρου 34του Ν. 2725/1999). 

5. Στον προπονητή του οποίου μεταμοσχευμένος ή αι- 
μοκαθαιρόμενος αθλητής ή ομάδα σημείωσε μία από τις 
διακρίσεις που προβλέπονται στην παράγραφο 2 του άρ¬ 
θρου 34 του Ν. 2725/1999, χορηγείται ποσοστό πενήντα 
τοις εκατό (50%) της οικονομικής επιβράβευσης που προ- 
βλέπεται για μεταμοσχευμένο ή αιμοκαθαιρόμενο αθλη¬ 
τή στις παρ. 1 και 2 του άρθρου 2 της παρούσας απόφα¬ 
σης (παρ. 8 του άρθρου 31 του Ν. 2725/1999). Σε περί¬ 
πτωση που ο ίδιος αθλητής ή περισσότεροι του ενός 
αθλητές ή ομάδες του ίδιου προπονητή σημειώσουν μια 
από τις παραπάνω διακρίσεις, το χορηγούμενο στον προ¬ 
πονητή ποσοστό 50% υπολογίζεται επί της μεγαλύτερης 
από τις διακρίσεις που σημείωσαν οι αθλητέςτου καιπρο- 
σαυξάνεται κατά ποσοστό (5%) πέντε τοις εκατό για κάθε 
μια από τις υπόλοιπες διακρίσεις. 

6. Στα ομαδικά αθλήματα ο μεταμοσχευμένος ή αιμο- 
καθαιρόμενος αθλητής πρέπει να έχει συμμετάσχει σε πε¬ 
ρισσότερους από τους μισούς αγώνες της διοργάνωσης 
.Σε διοργανώσεις που διεξάγονται κατά φάσεις οι συμμε¬ 
τοχές στους αγώνες υπολογίζονται με βάση το άθροισμα 
όλων των αγώνων των φάσεων (παρ. 14α του άρθρου 34 
του Ν. 2725/1999). 

Άρθρο 3 
Δικαιολογητικά 

1. Για την εκκαθάριση και καταβολή της οικονομικής 
επιβράβευσης απαιτούνται: 

α) Αίτηση του δικαιούχου μεταμοσχευμένου ή αιμοκα- 
θαιρόμενου αθλητή που σημείωσε εξαιρετική αγωνιστική 
διάκριση ή του προπονητή του οποίου μεταμοσχευμένος 
ή αιμοκαθαιρόμενος αθλητής ή ομάδα σημείωσε μία από 


τις προβλεπόμενες εξαιρετικές διακρίσεις. Η αίτηση υπο¬ 
βάλλεται στη Γ ενική Γ ραμματεία Αθλητισμού μέσα στον 
Ιανουάριο μήνα του επόμενου έτους, εκείνου κατά το 
οποίο πραγματοποιήθηκε η διάκριση, η προθεσμία αυτή 
ορίζεται ως αποκλειστική. Κατ’ εξαίρεση για την πρώτη 
εφαρμογή της παρούσας, η ως άνω αίτηση μπορεί να 
υποβληθεί μέσα στο πρώτο δίμηνο του επόμενου έτους. 

β) Βεβαίωση του οικείου αθλητικού σωματείου συνο- 
δευόμενη από αποδεικτικά στοιχεία της Πανευρωπαϊκής 
(Ε.ΤΌ.3.Ρ.) ή Παγκόσμιας Ομοσπονδίας (\Λ/.Τ.Ο.Ε.) ότι ο 
ενδιαφερόμενος αθλητής σημείωσε εξαιρετική αγωνιστι¬ 
κή διάκριση από τις προβλεπόμενες της παραγράφου 2 
του άρθρου 34του Ν. 2725/1999 με μνεία ότι το αγώνισμα 
ή άθλημα περιλαμβάνεται στο εκάστοτε ισχύον πρόγραμ¬ 
μα της Πανευρωπαϊκής (Ε.ΤΌ.5.Ρ.) ή Παγκόσμιας Ομο¬ 
σπονδίας (νν.Τ.Ο.Ρ.) και η διάκριση δεν επιτεύχθηκε σε 
Παγκόσμιους σχολικούς Αγώνες. 

γ) Βεβαίωση του οικείου Αθλητικού Σωματείου προκει- 
μένου για προπονητές, από την οποία να προκύπτει ότι ο 
ενδιαφερόμενος προπονητής ήταν προπονητής του συ¬ 
γκεκριμένου αθλητή ή της ομάδας που σημείωσε μία και 
ποία από τις διακρίσεις που προβλέπονται στην παρά¬ 
γραφο 2 του άρθρου 34 του Ν. 2725/1999, η χρονολογία 
διεξαγωγής του αγωνίσματος ή αθλήματος καθώς και το 
αγώνισμα ή άθλημα περιλαμβάνεται στο εκάστοτε ισχύον 
πρόγραμμα της Πανευρωπαϊκής (Ε.ΤΌ.3.Ρ.) ή Παγκό¬ 
σμιας Ομοσπονδίας (\Α/.Τ.Θ.Ρ.) και η διάκριση δεν επιτεύ¬ 
χθηκε σε Παγκόσμιους σχολικούς αγώνες. 

Άρθρο 4 

Εκκαθάριση και χορήγηση της οικονομικής επιβράβευσης 

1. Οι οικονομικές επιβραβεύσεις της παρούσας απόφα¬ 
σης χορηγούνται σε κάθε μεταμοσχευμένο ή αιμοκαθαι- 
ρόμενο αθλητή ή προπονητή σύμφωνα με τα οριζόμενα 
στην παρ. 7 του άρθρου 34 του Ν. 2725/1999. 

2. Η εκκαθάριση ενεργείται από το γραφείο Διαχείρισης 
χρηματικού της Γ ενικής Γ ραμματείας Αθλητισμού. 

Άρθρο 5 

Δημοσίευση - Έναρξη ισχύος 

1. Η ισχύςτης παρούσας απόφασης αρχίζει από την ψή¬ 
φιση του Ν. 3057/10.10.2002, ΦΕΚ 239/10.10.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




